
Q 1 • ;cLuall) 

“Ang sinumang gumagawa ng kasamaan o 
lumabag sa katarungan sa sarili niya, pagkatapos 
ay hihingi siya ng tawad kay Allah, matatagpuan 
niya na si Allah ay Mapagpatawad, Maawain.” 

Qur’an 4:110 

Ang Kainaman ng Pagbabalik-loob 

Ang papuri ay ukol kay Allah at ang pagbabati at 
ang pagpapala ay ukol sa Sugo ni Allah, sa mag-anak 
niya at lahat ng Kasamahan niya. 

May isang lalaki na pumunta kay Ibrahim ibnu 
Ad'ham, kaawaan siya ni Allah, at nagsabi: “Tunay na 
ako ay isang lalaking nagmamalabis sa sarili ko sa 
pamamamagitan [ng paggawa] ng mga pagkakasala 
kaya pangaralan mo ako.” Nagsabi si Ibrahim: “Kung 
tatanggapin mo mula sa akin ang limang payo at 
kakayanin mo ang mga ito, hindi ka mapipinsala ng 
pagsuway [mo kay Allah] kailanman.” Kaya nagsabi 
ang lalaki: “At ano ang mga ito?” 

Nagsabi si Ibrahim: "Kapag ninanais mo na suwayin 
si Allah ay huwag kang kumain mula sa biyaya Niya!” 

Nagsabi ang lalaki: “Mula saan ako kakain, gayong 
ang lahat ng nasa lupa ay bahagi ng biyaya Niya?” 

Nagsabi si Ibrahim: “Maganda bang kakain ka mula 
sa biyaya ni Allah at susuwayin mo Siya?” 

Nagsabi ito: “Hindi. Ibigay mo ang ikalawa.” 

Nagsabi si Ibrahim: “Kapag ninanais mo na suwayin 
si Allah ay huwag kang tumira sa lupa Niya.” 

Nagsabi ito: “Ito ay higit na mabigat kaysa sa una, 
at saan naman ako titira?" 

Nagsabi si Ibrahim: “Maganda bang kakain ka mula 
sa biyaya ni Allah at titira sa lupa Niya at susuwayin 
mo Siya?” 

Nagsabi ito: “Hindi. Ibigay mo ang ikatlo.” 

Nagsabi si Ibrahim: “Kung ninanais mo na suwayin 
si Allah ay pumunta ka sa isang pook na hindi ka Niya 
makikita roon. ” 

Nagsabi ang lalaki: “Saan ako pupunta yamang si 
Allah ay nakababatid sa lihim at hayag?” 

Nagsabi si Ibrahim: “Maganda bang kakain ka mula 
sa biyaya ni Allah at titira sa lupa Niya at susuwayin 
mo Siya gayong Siya ay nakakikita sa iyo? 

Nagsabi ang lalaki: “Hindi. Ibigay mo ang ikaapat.” 

Nagsabi si Ibrahim: “Kapag pumunta sa iyo ang 
anghel ng kamatayan upang kunin ang kaluluwa mo 

ay sabihin mo sa kanya: Palugitan mo ako hanggang 
sa magbalik-loob ako at gumawa ako ng matuwid.” 

Nagsabi ang lalaki: “Hindi siya tatanggap [ng hiling] 
mula sa akin at hindi siya magpapalugit sa akin.” 

Nagsabi si Ibrahim: “Kapag hindi mo nakaya na 
itulak palayo sa iyo ang kamatayan upang magbalik- 
loob ka at manumbalik ka. papaano mong sinusuway 
Siya?” 

Nagsabi ang lalaki: “Ibigay mo ang ikalima.” 

Nagsabi si Ibrahim: “Kapag pumunta sa iyo ang 
mga [anghel na] tagatanod sa Impiyemo sa araw ng 
Pagkabuhay upang dalhin ka nila sa apoy ay huwag 
kang sumama sa kanila.” 

Nagsabi ang lalaki: “Tunay na sila ay hindi mag- 
iiwan sa akin at hindi sila tatanggap [ng hiling] mula 
sa akin.” 

Nagsabi si Ibrahim: “Kaya papaano kang makaaasa 
na makaliligtas?” 

Nagsabi ang lalaki: “Sapat na sa akin ito. Tunay na 
ako ay humihingi ng kapatawaran sa Panginoon ko at 
nagbabalik-loob sa kanya.” 

Ipinag-utos ni Allah sa lahat ng mananampalatayang 
lingkod Niya ang pagbabalik-loob. Sinabi Niya (24:31): 

(V* ^^ ^ la i 1 I 

“Magbalik-loob kayong lahat kay Allah, o mga 
Mananampalataya, nang harinawa kayo ay 
magtagumpay. ” 

Hinati Niya ang mga tao sa dalawang pangkat: 
nagbabalik-loob at lumalabag sa katarungan sa sarili 
niya. Sinabi Niya (49:11): 

^ t V C s\ uSliS jli < • m 

“Ang sinumang hindi nagbabalik-loob, ang mga 
iyon ay ang mga lumalabag sa katarungan.” 

Ang pangangailangan ng tao sa pagbabalik-loob 
ay palagihan yayamang ang bawat anak ni Adan ay 
nagkakamali, at ang pinakainam sa mga nagkakamali 
ay ang mga nagbabalik-loob kay Allah, gaya nga ng 
sinabi ng Sugo (SAS). 

Tunay na ang kamalian na kinasadlakan ng marami 
sa mga tao ay ang pagwawalang-bahala sa ilan sa mga 
pagsuway. Sila ay sumusuway kay Allah sa gabi at araw. 
Mayroon sa kanila na nagmamaliit sa pagsuway, 
nagwawalang-bahala rito at hindi nagbibigay pansin 
dito. Nagsabi si Ibnu Mas‘ud (RA): “Tunay na ang 
mananampalataya ay nagtuturing sa mga pagkakasala 
niya na para bagang siya ay nakaupo sa paanan ng 
bundok na pi nangangambahan niyang bumagsak ito sa 
kanya. Tunay na ang masamang-loob ay nagtuturing 
sa kanyang mga pagkakasala na para bagang langaw 




Ang Pagbabalik-loob 



na dumaan sa ilong niya at itinaboy niya ito palayo 
sa kanya.” 

Tunay na ang mananampalatayang matalino ay hindi 
tumitingin sa kaliitan ng pagsuway subalit tinitingnan 
niya ang kadakilaan ng sinuway niya (na si Allah). 
Yayamang ang tao ay hindi napangalagaan laban sa 
kasalanan, kaya naman binuksan ni Allah para sa mga 
lingkod Niya ang pinto ng pagbabalik-loob at ipinag- 
utos din Niya ang pagbabalik-loob. Nagsabi si Allah 
(39:53): 

<L»*j Cja V yle* I jj jui\ L; Ji> 

(or:> <31 la*** Jki iiil 

“O Aking mga lingkod na nagmalabis laban sa 
mga sarili nila, huwag kayong mawalan ng pag- 
asa sa awa ni Allah; pinatatawad ni Allah ang 
lahat ng mga pagkakasala. Tunay na Siya ay ang 
Mapagpatawad, ang Maawain.” 

Nagsabi naman ang Sugo (SAS): 

<3 u3 j V uu j31 ija 

“Ang nagbabalik-loob mula sa pagkakasala ay gaya 
ng isang walang pagkakasala. ” (Isinalaysay ito ni 
Imam Ibnu Majah) 

Hindi lamang ito, kapag naging tapat ang pagbabalik- 
loob, papalitan ni Allah ang mga masamang nagawa 
ng magandang gawa. Nagsabi si Allah (25:70): 

. jTiu. jdll (Jajj (illljli lrv'1 !>Lac- JaC- j J Sr^-* l>* V)JP 

(V * @ 1jjic- ^ U^J 

“Maliban sa mga nagbalik-loob, sumampalataya 
at gumawa ng gawang matuwid sapagkat ang mga 
iyon ay papalitan ni Allah ang mga masamang 
nagawa nila ng magandang gawa. Si Allah ay 
laging Mapagpatawad, Maawain.” 

Tunay na kabilang sa pinakamabigat sa nagagawang 
mga kamalian ng isang Muslim ay ang pagpapaliban 
sa pagbabalik-loob. Mayroon sa mga tao na nakatatalos 
sa kanyang kamalian at nalalaman niya ang pagiging 
bawal ng gawang nagawa niya subalit ipinagpapaliban 
niya ang pagbabalik-loob. Ang tao ay hindi nakaaalam 
kung kailan siya dadatnang ng taning ng buhay. Dahil 
dito, kinakailangan sa tao na magmadali sa pagbabalik- 
loob kay Allah mula sa mga pagkakasala. 

Tungkulin din ng isang tao na dalasan ang paghmgi 
ng kapatawaran sa lahat ng pagkakasala niya—ang 
nalaman niya sa mga ito at ang hind niya nalaman. 
Tungkulin ng isang Muslim na madaliin ang pagbabalik- 
loob kay Allah mula sa mga pagkakasala niya maging 
gaano man kabigat ito at tungkulin niya ring malaman 
na walang kawalang-pananampalataya na higit pang 
mabigat kaysa sa pag-aangkin sa Pagkapanginoon [na 
ukol kay Allah lamang]. 

Nabanggit sa Qur’an (28:38) na si Paraon ay nagsabi 
sa mga kababayan niya: 

(Vjjc. <S) J* CiJe- L» 

“O mga maharlika, hindi ko nalamang kayo ay 
may diyos na iba pa sa akin.” 

Sa kabila nito ay isinugo pa ni Allah sa Kanya si 
Moises upang anyayahan siya sa pagsisisi, pagbabalik- 
loob kay Allah at pananampalataya kay Allah. Nagsabi 
si Allah (79:17-19) kay Moises: 

(iklAi J <j' J) ^ <J* <-5* ‘Q OJF- J* <_A' 

(n_>V : ejle.jUlt) ji 

“Pumunta ka kay Paraon; tunay na siya ay 
nagmalabis. At sabihin mo sa kanya: “Ibig mo 
ba na magpakalinis sa kasalanan at akin kang 
patnubayan tungo sa Panginoon mo upang matakot 
ka sa KanyaV 

Kung sakaling si Paraon ay tumugon at nagbalik- 
loob, talagang pinatawad sana siya ni Allah. 

Dapat mo ring malaman na ang sinumang nagbalik- 
loob mula sa pagkakasala at pagkatapos nanumbalik 
uli sa pagkakasala, tunay na tungkulin niya na muling 
magbalik-loob at na tungkulin niyang ipagpatuloy na 
ulit-ulitin ang pagbabalik-loob maging ilang ulit mang 
naulit sa kanya ang pagkakasalang iyon at ang iba pang 
pagkakasala. 

Huwag siyang mawalan ng pag-asa sa awa ni Allah 
Mayroon sa mga tao na nawawalan ng pag-asa sa awa 
ni Allah. Iyon ay dahil din sa dami ng mga pagkakasala 
nito at mga pagsuway nito. o na ito ay nagbalik-loob 
nanang isa o higit pa at pagkatapos nanumbulik muli 
sa pagkakasala at inaakala niyang si Allah ay hindi 
magpapatawad sa kanya kaya nagpapatuloy na siya sa 
pagkakasala, at nagpapabaya sa pagbabalik-loob at 
panunumbalik kay Allah. Ito ay isa sa pinakamabigat 
sa mga kamalian sapagkat walang nawawalan ng pag- 
asa sa awa ni Allah kundi ang mga taong tumatangging 
sumampalataya. 

Tunay na mayroon sa mga tao na nagpapabaya sa 
pagbabalik-loob mula sa ilang uri ng mga pagsuway 
dahil sa takot sa sasabihin ng mga tao o dahil sa takot 
na maiwala niya. dahil sa pagbabalik-loob niya. ang 
kalagayan niya sa lipunan na pinaninirahan niya o ang 
gawaing pinagtatrabahuhan. Nakakalimutan niya na 
siya ay mag-isang pupunta sa libingan niya, haharap 
sa Panginoon niya at tatanungin sa mga nagawa niya. 
Hindi makatutulong sa kanya si ganito at si gayon na 
kabilang sa mga sumasagabal sa kanya sa pagbabalik- 
loob at humahalina sa paningin niya sa mga pagsuway. 
Tungkulin ng tao na pakatandaan na ang sinumang mag- 
iwan ng isang bagay alang-alang kay Allah, tutumbasan 
siya ni Allah nang mainam kaysa sa iniwan niya. 

Tunay na mayroon sa mga tao na nagpapatuloy sa 
pagkakasala. Kapag pinagbawalan siya laban doon ay 
nagsasabi siyang tunay na si Allah ay Mapagpatawad 
at Maawain naman. Walang pagsala na ito ay isang 
kamangmangan, isang kahangalan at isang panliligaw ni 
Satanas sa ilang tao dahil tunay na ang awa ni Allah ay 
para sa mga gumagawa ng mabuti hindi para sa mga 
gumagawa ng masama na nagpapatuloy sa pagkakasala. 
Tunay na si Allah, sa kabila ng pagpapaumanhin Niya 
at awa Niya, ay matinding magparusa gaya ng sinabi 
Niya (15:49-50): 

yb it J\j pjp .jjl jjiill Lii ft If-pi 

* - i ; jy ^ ^ 

“Ibalita mo sa mga lingkod Ko na Ako ay ang 
Mapagpatawad, ang Maawain, at na ang Aking 
pagpaparusa ay ang pagdurusang masakit.” 

Ang mga Kamdisyon sa PagbrfbaHk-loob 

Tunay na ang tapat na pagbabalik-loob ay may mga 
kundisyon na hinango ng mga pantas ng Islam mula sa 
mga talata ng Qur’an at sa mga HadTth. Ang ilan sa 
mga ito ay ang sumusunod: 

1. Ang kaagad na pagkalas sa pagkakasala, 

2. Ang pagsisisi sa nagdaang mga pagkakasala, 

3. Ang pagtitika (matibay na pagpapasya) na hindi na 
muling magbabalik sa pagkakasala. 

4. Ang pagsasauli sa mga karapatan ng mga nagawan 
niya ng kawalang katarungan, o na hihingi sa kanila ng 
paumanhin. Nagsabi ang Sugo (SAS): 

'Qlajjli f ^ui ji ufa ijP O* Aa Ufo d AjC- (jLS O'* 

jjJL 4^4 (2jLS o! j jlijJ OA V O' 

J.oj diLi^ui O'* uLlwOk 4j o% 0!j 

“Ang sinumang may kawalang-katarungan na 
nagawa sa kapatid niya [sa pananampalataya] sa 
karangalan o isang bagay ay humingi na siya ng 
paumanhin ngayon, bago mangyaring wala nang 
dinar ni dirham [na ipambabayad] kundi ang mga 
gihawangmagandaatangmga ginawang masagwa. ” 
(Isinalaysay ito ni Imam al-Bukharl.) 

Subalit ang sinumang hindi makakayang magsauli 
ng mga karapatan ng ginawan ng kawalang katarungan 
matapos gawin ang pagsisikap ay makaaasa siya sa 
pagpapaumanhin ni Allah. 

Ang ilan sa mga karapatan ay ang sumusunod: 

1. Ang mga karapatang pang-ari-arian. Sa pamamagitan 
ito ng pagsasauli (o pagbabayad) sa may-ari nito sa 
anumang paraan o paghingi ng paumanhin doon. Kung 
hindi niya nakikilala ang may-ari nito, o hinanap niya 
iyon ngunit hindi niya nakita. o nakalimutan niya ang 
halaga ng kinuha niya mula roon, siya ay magsasagawa 
ng pagtataya sa halaga nito at magkakawanggawa ng 
katumbas na halaga para sa taong iyon. 

2. Ang mga karapatan sa kabayaran sa kapinsaiaang 
nagawa sa katawan. Magagawa ang pagbabalik-loob 
sa pamamagitan ng pagpapahintulot sa nalabagan ng 
karapatan na makakuha ng bayad pinsala sa karapatan 
nito sa pamamagitan ng salapi o kaukulang kabayaran. 
Maaari ring pagpaumanhinan siya nito. Kung hindi kilala 
ang nalabagan ng karapatan, magkakawanggawa para 
sa kanya at idadalangin siya. 

3. Ang mga paglabag sa karapatan kaugnay sa mga 
karangalan. Ang paglapag sa karapatang ito ay maaaring 
panlilibak o maling paratang o pagkakalat ng paninirang 
puri o paninira sa mabuting ugnayan. Hihingi siya ng 
paumanhin sa nagawan niya ng masama, itutuwid niya 
ang nasira sa abot ng makakaya at idadalangin niya 
rin ito. 


Han m mga Uri ng Pagbabalilt-loob 

1. Ang pagbabalik-loob ng pumatay. Ang pumatay 
nang sadya ay may tungkuling tugunin ang tatlong 
karapatan: 

A. Ang karapatan ni Allah. Ang pagtugon dito ay sa 
pamamagitan ng matapat na pagbabalik-loob at 
pagsisisi sa mabigat na krimen na iyon. 

B. Ang karapatan ng mga tagapagmana ng napatay. 
Ang pagtugon dito ay sa pamamagitan ng pagsuko 
ng sarili sa awtoridad upang makamit nila ang 

kabayaran sa karapatan nilang nilabag, na maaaring 
sa pamamagitan ng hatol ng hukuman o pagbibigay 
ng bayad-pinsala. Maaari rin nilang patawarin siya 
nang walang kapaiit. 

C. Ang karapatan ng napatay. Hindi ito maaaring 
matugon sa mundo. Kung magiging maganda ang 
pagbabalik-loob ng pumatay at isinuko niya ang 
sarili nila alang-alang sa mag-anak ng napatay, 
tunay na si Allah ay mag-aalis sa kanya ng salang 
pagpatay at tutumbasan naman Niya ang napatay 
ng biyayang mula sa Kanya sa Araw ng Pagkabuhay. 

2. Ang pagbabalik-loob ng nagpapatubo o kumikita sa 
riba. 1 Sa pamamagitan ito ng pagtigil sa riba, pagtitika 


! Ang riba ay ang pagpapatubo o patubo sa utang o sa deposito sa bangko. 
Ayon sa mga pan las ng Islam, ang salaping kinita sa pagpapautang ng pera 
kapalii ng isang takdang bahagdan na patubo o interes. gaya ng five six , 
at ang interes na ibinibigay ng bangko ay riba. Ang pagtanggap at paggamit 
ng interes na ibinibigay ng bangko ay haram ayon sa mga pantas ng Islam. 
Subalit ano ang gagawin sa interes na ibinibigay ng bangko, yamang Hindi 
maiiwasang mag-impok ng pera sa bangko yamang wala namang tunay na 
Islamic Bank sa Pilipinas? Sa isyu ng Magasin na ar-Rabitah> Septyembre 
1995, ay nagsabi si Shaykh ‘Abdullah ibnu Sul ay man ibni ManTVkasapi 
ng Kapisanan ng mga Mataas na Pantas sa Kaharian ng Saudi Arabia: 

“Kapag nag-impok ang isang Muslim ng saiapi sa bangko sa 
layuning ipatago lam ang ito at wala n am ang mapagkakatiwalaang 
institusyon para iimpok ang salaping ito bukod pa roon at nagbigay ang 
bangkong pang-riba ng mga interes para sa pananatili ng impok, 
ipinahihintulot para sa nag-impok na kunin ang mga interes na ito at 
gugulin ang mga ito sa mga guguling pangkawanggawa para sa mga 

na hindi manunumbalik doon at pagsisi sa nagdaang 
pagkakasangkot doon. Tungkol naman sa yaman na 
tinataglay ng nagpapatubo na nakamtan niya mula sa 
riba ay nagkaiba ang hatol ng mga pantas ng Islam. 
Subalit itinututuring nina Ibnu Taymiyah, Ibnu Sa'di 
at Ibnu ‘Uthaymln na may karapatan ang nagpapatubo 
sa tinataglay niyang yaman na nakamtan niya noon sa 
ribabago siya nagbalik-loob. Hindi niya kinakailangan 
na alisin ito, ngunit hahayaan na niya ang anumang 
yamang makukuha pa sana niya mula sa riba. 

Ang Tapat na Pagbabalik-loob 

Upang ang pagbabalik-loob ay tanggap, kailangang 
ang pagbabalik-loob ay wagas na inuukol kay Allah. 
Samakatuwid hindi matatawag na nagbalik-loob ang 
sinumang tumigil sa pagkakasala dahil nakaaapekto 
ito sa reputasyon niya o kalagayan sa trabaho. Hindi 
matatawag na nagbalik-loob ang sinumang tumigil sa 
mga pagkakasala dahil sa pangamba sa kalusugan niya 
gaya ng tumigil sa pangangalunya dahil sa takot sa mga 
nakahahawang sakit at iba pa. 


maralita at mga dukha para sa mga facility, na magagamit ng mga 
Muslim, na hindi nakasasapat sa kanila. Hindi ipinahihintulot para sa 
kanya na idagdag ito sa iba pang salapi niya. ni gawin ito na zakah 
niyon. ni gugulin ito sa anumang maituturing na pansarili. [Ito ay] bilang 
pag-iingat para sa salapi niya [na baka mahaluan ng riba], pagwawaksi 
nito, at paghahadlang sa kaaway na makinabang dito o gugulin ito sa 
ibang kaaway na makikinabang dito." 

Hindi matatawag na nagbalik-loob ang sinumang 
tumigil sa pagnanakaw dahil hindi niya makayang 
magnakaw o natatakot sa tanod at iba pang dahilan. 
Hindi matatawag na nagbalik-loob ang sinumang 
tumigil sa pag-inom ng nakalalasing o gumagamit ng 
ipinagbabawal na mga gamot dahil namulubi na siya. 
Hindi rin matatawag na nagbalik-loob ang sinumang 
nawalan ng kakayahan, dahil sa bagay na labas sa 
kanya kagustuhan, sa paggawa ng pagsuway. 

Kailangan ding madama ng isang nagbalik-loob ang 
kasagwaan ng pagkakasala. Ito ay nangangahulugan 
na ang tunay na pagbabalik-loob ay hindi maaaring 
mahaluan ng pagkadama ng sarap sa paggawa ng 
kasalanan at galak kapag naalaala ang mga nagdaang 
pagkakasala, at hindi rin maaaring mithiin ng nagbalik- 
loob ang magbalik doon sa hinaharap. 

Kailangan ding alisin ang mga ipinagbabawal na 
bagay na tinataglay gaya halimbawa ng mga bagay na 
nakalalango (alak o bawal na gamot), mga kagamitan 
sa musika, ipinagbabawal na mga larawan at mga video 
film at gayon din ang paghiwalay sa mga kasamahan 
sa kasamaan na nakatutulong sa kanya sa paggawa ng 
mga pagsuway. Ang mga magkakasama sa kasamaan 
ay magpapalitan ng sumpa sa Araw ng Pagkabuhay. 

Dahil doon tungkulin ng isang nagbalik-loob na 
makipaghiwalay sa kanila kung hindi niya makayang 

anyayahan sila at ituwid sila. Maaaring udyukan ni 
Satanas ang ilan sa mga nagbalik-loob na balikan ang 
dating mga kasamahan sa kasamaan upang anyayahan 
sila sa pagbabalik-loob gayong siya ay mahina at hindi 
niya makakayang makaimpluwensiya sa kanila. Ito ay 
magiging isang dahilan sa panunumbalik niya sa mga 
pagkakasala. Tungkulin niyang pumili ng kapalit sa 
kanila na mabuting kasamahan na makatutulong sa 
kanya sa kabutihan at makapagtuturo sa kaniya rito. 

Mga Bagay na Nakatntalong 
sa Pagbabalik-loob 

1. Ang katapatan kay Allah. Ito ay ang pinakakapaki- 
pakinabang sa mga pamamaraan ng pagtigil sa mga 
pagkakasala. Kapag naging tapat ang tao sa Panginoon 
niya at nagpakatotoo sa paghiling ng pagbabalik-loob, 
tutulungan siya ni Allah at ibabaling Niya palayo sa 
kanya ang anumang makasasagabal sa pagbabalik-loob. 

2. Ang pagpipilit (pakikibaka laban) sa sarili. Kapag 
nakibaka ang tao laban sa sarili niya upang tigilan na 
ang mga pagsuway, tutulungan siya ni Allah. Nagsabi 
si Allah (29:69): 

“Ang mga nakibaka alang-alang sa Amin ay 
talagang papatnubayan nga Namin sila sa mga 

landas Namin. Tunay na si Allah ay talagang 
kasama ng mga gumagawa ng magaling.” 

3. Ang pag-aalaala sa Kabilang-buhay. Kapag naaalaala 
ng isang tao ang iksi ng buhay sa mundo at ang bilis ng 
paglaho nito kasabay ng makakamtan sa Kabilang- 
buhay na sari-saring lugod para sa mga masunurin at 
matinding pagdurusa para sa mga masuwayin, tunay na 
iyan ay magiging isa sa pinakamalaking mga hadlang 
sa pagkakasadlak sa mga pagkakasala. 

4. Ang pagkakaabala sa anumang napakikinabangan at 
ang pag-iwas sa pag-iisa at kawalan ng ginagawa dahil 
ang kawalan ng ginagawa ay isa sa pinakamahalaga 
sa mga dahilan ng pagkasadlak sa mga pagkakasala. 
Kaya kapag nagpakaabala ang isang tao sa anumang 
nakapagdudulot ng pakinabang sa kanya sa kanyang 
espirituwal at makamundong pamumuhay, hindi siya 
magkakaroon ng pagkakataon para sa katiwalian. 

5. Ang paglalayo sa mga pampaantig at sa anumang 
maituturing na pagsuway. Samakatuwid, lalayuan ang 
lahat ng nakapupukaw sa mga nag-uudyok sa pagsuway, 
lalayuan ang lahat ng pumupukaw sa tawag ng laman 
niya gaya ng panunuod ng mga malaswang pelikula. 
pakikinig sa mga malaswang awitin, at pagbabasa ng 
mga masamang aklat at mga mahalay na magasin. 

6. Ang pakikisalamuha sa mga mabuting tao at ang 
paglayo sa mga masamang tao. Ang pakikisalamuha 

•sa mga mabuting tao ay nakatutulong sa kabutihan. 
nag-uudyok sa isang tao na tularan ang mga matuwid 
na tao at pumipigil sa katiwalian. 

7. Angpanalangin.Ito ay isasanapakabisangmgalunas. 
Ang panalangin ay sandata ng mga mananampalataya 
at ang isa sa napakalakas na mga pamamaraan na 
naipangtutugon sa mga pangangailangan. Nagsasabi 
si Allah (40:60): 

(1 •; jilc.) 8Jtsjjfe 

“Nagsabi ang Panginoon ninyo: Dumalangin kayo 
sa Akin, tutugunin Ko kayo;” 

Nagsasabi pa Siya (7:55): 

@ Ajii. j 

“Man alangin kayo sa Panginoon ninyo nang may 
kababaang-ioob at palihim." 

Nagsasabi rin Siya (2:186): 

|j) £|jll SjfrJ VAJ* 

(\ A n 

“Kapag nagtanong sa iyo ang mga lingkod Ko 
hinggil sa Akin ay sabihin mo: Tunay na Ako ay 
malapit: tinutugon Ko ang panalangin ng nana- 
nalangin kapag nanalangin siya sa Akin; kaya 
dinggin nila Ako at sumampaiataya sila sa Akin, 
nang harinawa sila ay magabayan.” 

Ang mga Pambayad sa Paghahaaala 

Bahagi ng awa ni Allah sa Kanyang mga lingkod 
na ang iba sa ilan sa mga pagsambang isinatungkulin 
Niya sa Kanyang mga lingkod ay mga pambayad sa 
mga maliit na pagkakasala. Ang ilan sa mga pambayad 
sa pagkakasala ay ang sumusunod: 

1. Ang limang pagdarasal. Nagsabi ang Sugo ni Allah 
(SAS): 

t>“-J-* uLj J jJ ji 

;Jli .ijil Jj-uij Lj V : l jJlS <jjj (JA yLy J& CjI 

(ja '* ul jLoll 

“Sa tingin ba ttinyo kung sa pinto ng isa sa inyo ay 
may isang ilog na masagana [na dumadaloy] na 
pinaliliguan niya limang ulit sa bawat araw, may 
matitira pa kayang anuman sa kanyang dumi?” 
Nagsabi sila: “Wala na po, o Sugo ni Allah.” Nagsabi 
siya: “Gayon din ang limang pagdarasal; pinapawi 
ni Allah sa pamamagitan ng mga ito ang mga 
pagkakasala at ang mga pagkakamalu ” 

2. Ang pagdalo sa Salah sa Jumu'ah. Nagsabi ang Sugo 
(SAS): 

4j jtC. t i'nrti ij AxaaJI pj iPySa ijll UJbjj <> 

S, JJ AxoJI (j^j <1 jj U 

“Ang sinumang magsagawa ng wudju’ atpinaganda 
niya ang pagsasagawa ng wudu \ pagkatapos ay 
dumalo sa Jumu'ah at nakikinig at nanahimik, 

patatawarin siya sa mga kasalanang nagawa sa 
pagitan ngfJumu‘ahna]itoat Jumu'ah nadarating 
at karagdagang tatlong araw. ” (Isinalaysay ito ni 
Imam Muslim.) 

3. Ang pag-aayuno sa buwan ng Ramadan. Nagsabi 
ang Sugo (SAS): 

(jiLo .Ajjj fjii U <1 jit ULul t> 

“Ang sinumang mag-ayuno sa buwan ng RamadSn 
na may pananamplataya at pag-asang pagpapalain, 
patatawarin ang nauna mula sa pagkakasala niya ” 

Isinalaysay ito nina Imam al-Bukhan at Imam Muslim. 

4. Ang pagsasagawa ng Hajj. Nagsabi ang Sugo (SAS): 

,<ulc. jii- .'Ui flj 

“Ang sinumang magsagawa ng Hajj at Hindi 
gumawa ng kahalayan at hindi sumuway, babalik 
mula sa mga pagkakasala niya gaya ng araw na 
isinilang siya ng ina niya. ” Isinalaysay ito nina Imam 
Malik at Imam al-BayhaqT. 

5. Ang pag-aayuno sa araw ng 'Arafah. Nagsabi ang 

Sugo (SAS): __ _ __ _ 

ioj si jj .AjJiLlt j 'UJaUii ji£j Akjp fA-* 1 

“Angpag-aayuno sa araw ng Arafah ay nagbabayad- 
sala sa taon na nagdaan at nalalabL ” (Isinalaysay 
ito ni Imam Ahmad.) 

6. Ang mga kasawian at ang mga sakit. Nagsabi ang 
Sugo (SAS): 

Vj iS ^ f-fcYj <■ .> < *\ $ Vj ^ L« 

l£ jLaul' o' JJ .ol^Uai (j^i l$_l Aj)' jis V) 

“Walang dumadapo sa isang Muslim na pagod, ni 
karamdaman, ni pagkabagabag, ni kalungkutan, 
ni kapinsalaan, ni lumbay, pati na ang tinik na 
ikinatitinik niya, nang Hindi pinapawi ni Allah sa 
pamamagitan niyon ang ilan sa mga pagkakamali 
niya. ” Isinalaysay ito nina Imam al-Bukhari at Imam 
Muslim. 

Nagsabi pa ang Sugo (SAS): 

,4i» iittt Jjj ijA 

“Ang sinumang pagnaisan ni Allah ng mabuti ay 
palalasapin ng kasawian mula sa Kanya. ” Isinalaysay 
ito ni Imam al-BukharT. 

7. Ang paghingi ng kapatawaran. Isa sa napakalaking 
dahilan kaya pinapawi ni Allah ang mga pagkakasala ay 
ang paghingi ng kapatawaran. Nagsabi si Allah (8:33): 

(W f (jjjiiiuij (»A j a auI ,jl£ 

“Hindi mangyayari na si Allah ay magpaparusa sa 
kanilahabang sila ay humihingi ng kapatawaran.” 

Nagsabi naman ang Sugo (SAS): 

J l>?' »'JJIjliiiuil Aj kp^a ^ Ja.j (>1 

Pagpapala sa sinumang makatagpo sa talaan [ng 
mga gawaj niya ng maraming paghingi ng tawad. ” 

Isinalaysay ito nina Imam Ibnu Majah at Imam al- 
Bayhaql. 

Mga Tanong at mga Sagot 

1. Tanong: Ibig kong magbalik-loob subalit ang mga 
pagkakasala ko ay lubhang marami at hindi ko alam 
kung patatawarin pa ba ako ni Allah sa lahat ng nagawa 
ko sa loob ng nagdaang mga taon? 

Sagot: Nagsasabi si Allah (39:53): 

(j-« 1 j bar. V (jJfr I £ Jbfr Ij <Ja) 

“O mga lingkod Ko na nagmalabis laban sa mga 
sarili nila, huwag kayong mawalan ng pag-asa sa 
awa ni Allah; tunay na si Allah ay nagpapatawad 
sa lahat ng mga pagkakasala. Tunay na Siya ay 
ang Mapagpatawad, ang Maawain.” 

Nagsasabi naman si Allah HadTth QudsT: 

Ad JlS AS hjb u ^ f» J ' Crf W 

t^ujikLuil fl y-L«-ut l l £|Lj& dl i ji (>i (jjl 1 j ^3 

ULi. Ja jVI UjL ^2$ <£i jl cH> W Vj 

.5 I 4 J jL liliuSr Uui dj*ij V jAI ^3 

“0 a/iaA ni Adan, tunay na ikaw, habang duma- 
dalangin ka sa Akin at untaasa ka sa Akin, ay 
patatawarin Ko sa anumang [pagkakasala] mula 
sa iyo at hindi Ko na papansinin. O anak ni Adan, 
kung umabot man ang mga pagkakasala mo sa 
mga alapaap ng kalangitan, pagkatapos ay humingi 
ka ng kapatawaran sa Akin, patatawarin Kita at 

Hindi Ko na papansinin. O anak niAdan, kung ikaw 
man ay nagdala sa Akin ng kasinlaki ng mundo na 
mga kasalanan at pagkatapos ay nakatagpo mo 
Ako na Hindi ka nagtatambal sa Akin ng anuman, 
talagang dadalhan kita ng kasinlaki din niyon na 
kapatawaran. ” Isinalaysay ito ni Imam at-Tirmidhl. 
Bagkus ang biyaya ni Allah sa mga lingkod Niya 
ay lubhang higit na malaki pa roon sapagkat tunay na 
ang sinumang nagtotoo sa kanyang pagbabalik-loob, 
papalitan ni Allah ang nagdaang mga masamang gawa 
niya ng mga mabuting gawa gaya nga ng sinabi Niya 
(25:70): — 

f nut 111 n idll diiljli 1 •>H I <1 y^C. ij-ac. j QA 

“Maliban sa nagbalik-loob, sumampalataya at 
gumawa ng gawang matuwid sapagkat ang mga 
iyon ay papalitan ni Allah ang mga masamang gawa 
nila ng magandang gawa.” 

2. Tanong: Ibig kong magbalik-loob subalit ang mga 
dating kasamahan sa kasamaan ay ayaw nila akong 
lubayan at nakadarama ako ng panghihina, kaya ano 
ang gagawin ko? 

Sagot: Kailangan ang pagtitiyaga at ang pagpapatuloy 
sa pagbabalik-loob. Ito ay bahagi ng pagsubok upang 
makilala ang katapatan sa pagbabalik-loob sa hindi 

katapatan, ngunit kailangang mag-ingat sa pagtalima 
sa kaniia sapagkat si Allah ay nagsasabi (30:60): 

0 * V j j u! 

“Kaya magtiis ka, tunay na ang pangako ni Allah 
ay totoo; at huwag ka ngang patatangay sa mga 
hindi nakatitiyak.” 

3. Tanong: Ibig kong magbalik-loob subalit ang mga 
dati kong kaibigan ay nagbabanta sa akin na ihahayag 
nila sa mga tao ang mga nakahihiyang nagawa ko; 
mayroon silang mga litrato at mga dokumento at ako 
ay natatakot naman na masira ang aking reputasyon. 
kaya ano po ang gagawin ko? 

Sagot: Una pigilin mo ang mga kampon ni Satanas 
at dapat mong malaman na ang pakana ni Satanas ay 
mahina. Pagkatapos ay dapat mo ring malaman na kung 
ikaw ay susuko sa kaniia, kukuha na naman sila ng 
karagdagang mga patunay laban sa iyo at ikaw ang talo 
sa Simula at katapusan. Kaya manalig ka kay Allah at 
sabihin mo: Sapat na sa akin si Allah at kay inam Niya 
naPinananaligan. Ang Sugo ni Allah (SAS) noon, kapag 
may pinangangambahan siyang mga tao, ay nagsasabi 
siya ng ganito: 

si jj 

allahumma inna naj‘aluka fl nuhurihim wa 
na‘udhu bika min shururihim (O Allah, tunay 
na kami ay naglalagay sa Iyo sa mga leeg nila at 
nagpapakupkop sa Iyo laban sa mga kasamaan 
nila.) Isinalaysay ito nina Imam Ahmad at Imam 
Abu Dawud. 

Totoong ang ganitong kalagayan ay mahirap, subalit 
si Allah ay kasama ng mga nangingilag magkasala: hindi 
Niya sila ini iwan sa sandali ng pangangailangan. Kunin 
mo ang kuwentong ito na isang napakainam na patunay 
sa tulong ni Allah sa mga nangingilag magkasala. Ito 
ay tungkol kay Murthad ibnu Abl Murthad na isang 
Kasamahan ng Sugo (SAS). Itinatakas niya mula sa 
Makkah papuntang Madinah ang mga inaapi sa mga 
Muslim. Sa Makkah ay may isang babaeng nagbibili ng 
aliwnatinatawagna ‘Unaq. Ito ay kasintahan niya noon. 
Minsan ay nangako siya sa isang lalaki na dadalhin 
niya ito sa Madinah. 

“Humayo ako hanggang sa humantong ako sa lilim 
ng isang pader sa isang gabing maliwanag ang buwan,” 
sabi ni Murthad, “ngunit dumating din si ‘Unaq at 
nakita niya ako. At nang nakalapit na siya ay nakilala 
niya ako.” 

“Tayo na, magkasama nating pagsaluhan ang gabing 
ito,” sabi nito. 

“ ‘Unaq, ipinagbawal ni Allah ang pangangalunya,” 
sabi ko naman. 

“Mga kalalakihan, ang lalaking ito ay nagdadala ng 
mga bihag ninyo,” sumbong nito. 

“Kaya sinundan ako ng walong tao hanggang sa 
makarating ako sa isang yungib” sabi ni Murthad, “at 
pinasok ko ito at dumating sila hanggang sa tumayo 
sila sa tabi ng ulo ko ngunit hindi ipinahintulot ni Allah 
na makita nila ako. Pagkatapos ay umuwi na sila at 
binalikan ko naman ang kasamahan ko at dinala ko 
siya sa MadTnah.” 

Ganyan nagtatanggol si Allah sa mga mananampa- 
lataya at mga nagbabalik-loob. 

Pagkatapos kung mabubunyag man ang bagay na 
kinatatakutan mo at mangangailangan ng paglilinaw, 
ipaliwanag mo ang iyong katayuan sa ibang mga tao 
at sabihin mong, “Oo, ako noon ay makasalanan ngunit 
nagbalik-loob na ako kay Allah.'’ 

Pakatandaan natin na ang tunay na kahihiyan ay ang 
magaganap sa harap ni Allah sa Araw ng Pagkabuhay 
at sa harap ng lahat ng nilikha: mga anghel, mga jinnl, 
at mga tao. 

4. Tanong: Ako ay nakagagawa ng pagkakasala ngunit 
nagbabalik-loob ako. Pagkatapos ay napapanaigan ako 
ng sarili ko kaya nababalikan ko iyon! Mawawalan 
ba ng kabuluhan ang unang pagbabalik-loob ko at 

mananatili ba sa akin ang kasalanan sa una at huling 
pagkakasala? 

Sagot: Sinumang magbalik-loob mula sa pagkakasala 
ay tatanggapin ni Allang ang pagbabalik-loob niya. 
Kung muli siyang nanumbalik sa pagkakasalang iyon, 
siya ay magiging gaya ng isang nakagawa ng bagong 
pagsuway. Tungkulin niyang magbalik-loob kay Allah 
mularoon. Angunang pagbabalik-loob niya ay tanggap. 

5. Tanong: Matatanggap ba ang pagbabalik-loob mula 
sa isang pagkakasala samantalang ako ay nagpapatuloy 
pa rin sa ibang pagkakasala? 

Sagot: Tinatanggap ba ang pagbabalik-loob mula sa 
isang pagkakasala kahit pa man nagpapatuloy sa ibang 
pagakakasala kung ito ay hindi kabilang sa mismong 
uri ng pagkakasalang pinagsisihan na. Halimbawa, 
kung nagbalik-loob kay Allah mula sa pakikinabang 
sa riba ngunit hindi nagbalik-loob mula sa pag-inom ng 
alak. ang pagbabaik-loob niya mula sa riba ay tanggap. 
Subalit ang sinumang nagbalik-loob mula sa pag-inom 
ng alak ngunit siya naman ay patuloy sa paggamit ng 
mga bawal na gamot. o nagbalik-loob mula sa panga- 
ngalunya sa isang babae ngunit siya naman ay patuloy 
sa pangangalunya sa ibang babae, ang pagbabalik- 
loob na ito ay hindi tanggap. 




6. Tanong: Pinabayaan ko ang ilan sa mga pagsambang 
kailangang gampanan tulad ng mga pagdarasal (salah), 
pag-aayuno, at pagbibigay ng zakah, kaya ano po ang 
gagawin ko? 

Sagot: Tungkol naman sa pinabayaang pagdarasal, 
hindi kinakailangan ang pagsasagawa ng Qada’ para 
rito. subalit matutumbasan ito ng tapat na pagbabalik- 
loob, pagpapanatili nito, at ang madalas na paghingi 
ng kapatawaran. Harinawang si Allah ay magpatawad 
niyon. 

Tungkol naman sa hindi pag-aayuno, kung siya ay 
Muslim noong hindi niya isinasagawa ang pag-aayuno, 
siya ay kinakailangang magsagawa ng Qada’ kalakip 
ng pagpapakain sa isang dukha sa bawat araw na hindi 
nag-ayuno. 

Tungkol naman sa zakah. kinakailangang ibigay ang 
hindi naibigay. 

7. Tanong: Nagnakaw ako ng mga ari-arian mula sa 
mga tao at nagbabalik-loob na ako kay Allah subalit 
hindi ko nalalaman ang mga address nila? 

Sagot: Kailangan mong hanapin sila sa abot ng iyong 
makakaya. Kung matatagpuan mo sila ay isauli mo ang 
kinuha mo sa kanila. Kapag namatay ang may-ari ng 
ninakaw ay ibibigay ang ninakaw (o ang kapalit) sa mga 
tagapagmana nito. Kung hindi mo sila natagpuan sa 

kabila ng masigasig na paghahanap sa kanila, magka- 
wanggawa ka alang-alang sa kanila at maglalayon ka 
ng ganito alang-alang sa kanila. At kung sila man ay 
mga di-Muslim, si Allah ay magbibigay sa kanila ng 
gantimpala sa mundo ngunit hindi Siya magbibigay 
sa kanila sa Kabilang-buhay. 

8. Tanong: Nakagawa ako ng salang pangangalunya, 
kaya paano akong magbabalik-loob? Kung nagdalang- 
tao ang babae, ang batang ito ba ay maituturing na legal 
na anak ko? 

Sagot: Kapag ang pangangalunya ay may pahintulot 
at pagsang-ayon ng babae, wala kang kinakailangang 
gawin kundi ang magsagawa ng pagbabalik-loob. Hindi 
isusunod sa apelyedo mo ang magiging anak at hindi 
ka inoobligang sustentuhan ang bata 2 dahil siya ay anak 
sa pangangalunya. Ang tulad ng batang ito ay isusunod 
sa apelyedo ng ina. 

Hindi ipinahihintulot sa nagbabalik-loob na ito na 
magpakasal sa babeng ito upang pagtakpan lamang ang 
kahihiyan. Subalit kung nagbalik-loob ang lalaki at 
nagbalik-loob din ang babae nang tapat na pagbabalik- 
loob, walang masama na pakasalan ng lalaki ang babae 
matapos na wala nang laman ang sinapupunan mula 
sa pagdadalang-tao. 


' Subalit walang masama kung magkukusang-loob na sustentuhan ito. 

Subalit kung ang pangangalunya ng isang lalaki ay 
panggagahasa sa babae at paggamit ng dahas rito, sa 
ganitong kalagayan ay kinakailangan na magbigay ang 
lalaki sa babae ng Mahr na tulad ng ibibigay sa kanya 
[kung pakakasalan siya], bilang kabayaran sa ipinataw 
niyang pinsala sa babae, at na magbabalik-loob siya 
nang tapat na pagbabalik-loob kalakip ng pagpapataw 
sa kanya ng takdang parusa para sa pangangalunya 3 
kapag nakarating ang asunto sa hukuman. 

9. Tanong: Nakapag-asawa ako ng lalaking matuwid 
ngunit nakagawa ako ng mga bagay na hindi ikalulugod 
ni Allah bago makapag-asawa. kaya ano po ang aking 
gagawin? 

Sagot: Kailangan mong magsagawa ng isang tapat na 
pagbabalik-loob at hindi mo kinakailangang ipabatid 
sa asawa mo ang ginawa mo noon. 

10. Tanong: Ano ang kinakailangang gawin ng isang 
nagbabalik-loob mula sa paggawa ng kahalayan ng 
sodomy? 

Sagot: Ang kinakailangang gawin ng gumagawa ng 
sodomy at ginagawan ng sodomy ay magsagawa ng 
malaking pagbabalik-loob dahil hindi niya nalalaman 


3 Kamatayan para sa nanggahasa kung siya ay may asawa o nagkaroon 
na ng asawa. 

na si Allah ay nagpababa ng sari-saring parusa sa isang 
sambayanan gaya ng ibinaba Niya sa mga kababayan 
ni Lot dahil sa kasagwaan ng kanilang krimen. Ito ang 
mga ginawa Niya: 

A. Inalis ang kanilang paningin, 

B. Pagkatapos ay nagpadala sa kanila ng dagundong. 

C. Pagkatapos ay hinugot ang mga tahanan nila, itinaas 
ang mga ito, itinaob at ibinagsak, 

D. Pinaulanan sila ng mga bato na natuyong putik na 
pinagpatong-patong at nilipol silang lahat. 

Dahil doon nagsabi ang Sugo (SAS): “Sinumang 
matagpuan ninyo na gumagawa ng ginawa ng mga 
kababayan ni Lot ay patayin ninyo ang gumagawa 
ng kahalayan at ang ginagawan ng kahalayan. ” 

Isinalaysay ito nina Imam Abu Dawud, Imam at- 
TirmidhT at Imam Ibnu Majah. 

Kaya naman inoobliga ang sinumang nakagawa ng 
tulad ng gawaing ito na magsagawa ng isang tapat na 
pagbabalik-loob at madalas na paghingi ng tawad kay 
Allah. 

Sa pagwawakas, pakatandaan mo mahal na kapatid 
na si Allah ay higit na maawain sa mga lingkod Niya 
kaysa sa isang ina sa anak nito. Ang magpapakatotoo 
sa pagbabalik-loob niya ay tatanggapin ni Allah ang 
pagbabalik-loob niya. Ang pinto ng pagbabalik-loob 
ay nakabukas, hindi isinasara [habang may buhay pa]. 







